b'\n_START_ARTICLE_\nFantascienza. Povestiri italiene\n_START_SECTION_\nContext\n_START_PARAGRAPH_\nHobana a avut ideea realiz\xc4\x83rii acestei antologii \xc3\xaen timpul Conven\xc8\x9biei mondiale a \xc8\x99tiin\xc8\x9bifico-fantasticului (a 38-a edi\xc8\x9bie) de la Heidelberg (20\xe2\x80\x9324 august 1970). Acesta s-a \xc3\xaent\xc3\xa2lnit cu  de Turris care i-a vorbit despre \xe2\x80\x9efantascienza\xe2\x80\x9d - \xc8\x99tiin\xc8\x9bifico-fantasticul italian. Ulterior de Turris i-a trimis lui Hobana mai multe c\xc4\x83r\xc8\x9bi \xc8\x99i periodice italiene. Con\xc8\x9binutul antologiei a fost stabilit \xc3\xaen 1971 de cei doi  la al 9-lea Festival Interna\xc8\x9bional al Filmului \xc8\x98tiin\xc8\x9bifico-Fantastic de la Triest.\n_START_SECTION_\nAnaliz\xc4\x83\n_START_PARAGRAPH_\nPovestiri cu \xc3\xaenclina\xc8\x9bii spre analize filozofice: Adev\xc4\x83rul despre pilotul stelar, La pescuit pe lacul Qumran.  Povestiri cu ingenioase specula\xc8\x9bii pseudo\xc8\x99tiin\xc8\x9bifice: Stratagem\xc4\x83 temporal\xc4\x83, Ho\xc8\x9bul transcendent. Sunt prezentate viziune grote\xc8\x99ti sau satirice amare ale viitorului \xc3\xaen Burocratiland sau 37\xc2\xb0. \xc3\x8entoarcerea zorilor  este o nara\xc8\x9biune cu final pozitiv. Valurile m\xc4\x83rii \xc8\x99i Noaptea \xc3\xaenfr\xc3\xa2ngerii sunt povestiri realizate \xc3\xaentr-un stil clasic, \xc3\xaen timp ce \xc3\xaen De\xc8\x99ertul ro\xc8\x99u se \xc3\xaencearc\xc4\x83 abordarea unui stil modern._NEWLINE_Stratagem\xc4\x83 temporal\xc4\x83 este o tentativ\xc4\x83 inteligent\xc4\x83 de a dezlega problemele c\xc4\x83l\xc4\x83toriei \xc3\xaen timp \xc8\x99i ale paradoxurilor celei de-a patra dimensiuni. Un paradis pentru Tursio dezvolt\xc4\x83 \xc3\xaen mod original problema inteligen\xc8\x9bei delfinilor.'